Hyvä päiväkodin johtaja!

Päiväkodin nimi : xxxxxxxxxxxxxxxxxxxx

PÄIVÄKODIN NUMERO: xxxxxxxx

Päiväkotinne on arvottu osallistumaan kuntamme Kehittävä palaute varhaiskasvatuksessa -arviointi- ja kehittämistyöhön. Toiminta on osa kuntamme lakisääteistä varhaiskasvatuksen arviointia. Toimin hankkeessa observoijana. Olen saanut tehtävääni koulutuksen Helsingin yliopistosta.

Tulen päiväkotiinne havainnoimaan viittä satunnaisesti valittavaa lasta yhdestä tai useammasta ryhmästä. Havainnointi tapahtuu vuoden 2019 aikana kahtena satunnaisesti valittuna aamu- tai iltapäivänä. Päiviä ei ilmoiteta etukäteen. Paikalla olemiseni ei aiheuta mitään muutostarpeita päiväkodin tai ryhmän toimintaan. Havainnoinnin lisäksi tutkimuksessa kerätään tietoa varhaiskasvattajien ja johtajien näkemyksistä. Tietojen kerääminen tapahtuu sähköisillä lomakkeilla.

Tutustu hankkeeseen videon avulla <https://youtu.be/joEBxzYtSPE> ja blogissa: <http://blogs.helsinki.fi/reunamo/sisalto/> .

***Johtajan tekemä arviointi***

**Sinun tehtävänäsi johtajana on arvioida johtajuutta ja päiväkotisi toimintaa** lomakkeella, joka löytyy osoitteesta: <https://elomake.helsinki.fi/lomakkeet/76950/lomake.html>

Täyttämisen helpottamiseksi tämän kirjeen liitteenä on lomakepohja, jonka voit tulostaa. Lopulliset vastaukset tallennetaan kuitenkin nettilomakkeeseen.

Tarvitset lomakkeen täyttämiseen päiväkodin koodin, joka on tämän kirjeen alussa.

Lomake tulee täyttää maaliskuun loppuun mennessä 2019. Lomakkeen täyttämiseen kuluu aikaa n. 1,5 –2 tuntia. Lomakkeen tallennus on mahdollista keskeyttää ja jatkaa toisella kerralla. Lue lomakkeen alussa olevat ohjeet huolellisesti. Tarvittaessa saat lisätietoa hankkeen koordinaattorilta: [kati.rintakorpi@helsinki.fi](mailto:kati.rintakorpi@helsinki.fi)

***Tiedoksesi,*** että 1) mukaan arvotun ryhmän/ryhmien varhaiskasvattajat jakavat ryhmänsä kaikille vanhemmille tiedotteet ja suostumuslomakkeet tutkimuksesta; 2) mukaan arvotun ryhmän/ryhmien varhaiskasvatuksen opettaja täyttää lapsilomakkeen tutkimukseen arvotuista viidestä lapsesta. Aikaa kuluu n. 10–15 min / lapsi eli yhteensä n. tunti. Lomakkeella kerätään täydentävää tietoa lasten yleisistä suhtautumistavoista; 3) mukaan arvotun ryhmän/ryhmien varhaiskasvattajat arvioivat yhdessä oppimisympäristöään ja toimintatapojaan sähköisellä lomakkeella. Tähän aikaa menee n. 1,5 tuntia.

Lähetän ryhmän/ryhmien varhaiskasvatuksen opettajalle sähköpostilla ohjeet näiden toimenpiteiden suorittamisesta oltuani ensin puhelimitse yhteydessä sinuun. Toivomme tukeasi, jotta ryhmän henkilöstö saa nämä tehtävät tehtyä.

**Tutkimus käynnistyy seuraavalla tavalla:**

Soitan sinulle lähipäivinä ja arvon puhelun aikana päiväkodistasi ryhmän tai useamman, joiden lasten vanhemmilta pyydetään suostumukset tutkimukseen. Pyydän sinulta ryhmän/ryhmien varhaiskasvatuksen opettajan yhteystiedot. Jos haluat, voit vastata tähän sähköpostiin ja ehdottaa soittoaikaa.

Lähetän ryhmän/ryhmien varhaiskasvatuksen opettajan sähköpostiin tiedotteet ja ohjeet tutkimukseen osallistumisesta.

Koska tutkimusaikataulu on tiukka, on tärkeää, että varhaiskasvatuksen opettaja lukee sähköpostin heti kun se hänelle tulee. Pyydä (puhelumme jälkeen) valituksi tulleen ryhmän/ryhmien opettajaa tarkastamaan sähköpostinsa lähipäivinä päivittäin.

Ystävällisin terveisin

Observoijan Nimi Observoijan sähköpostiosoite

Yhteyshenkilö kunnassamme on: Yhdyshenkilön Nimi, yhdyshenkilön sähköposti